રાધનપુરમાં હાઇવે પર આવેલ જેઠાસર તળાવ પાસે ભંગારના વાડામાં મંગળવારના સાંજના સમયે અગમ્ય કારણોસર ભયંકર આગ લાગતા અફરા તફરી મચી હતી. આસપાસની બે દુકાનો અને ત્રણ કેબીનો લપેટમાં આવતા બળીને ખાખ થઇ ગઇ હતી. આકાશમાં ૧૦૦ ફૂટથી ઊંચા ધુમાડાના ગોટા ઉડ્યા હતા જેને લઇ અહી ટોળે ટોળા દોડી આવ્યા હતા. તળાવમાં મશીનો મૂકી, ૨ ફાયર ફાઈટરો અને ટેન્કરો મારફતે સતત પાણીનો મારો ચલાવી ત્રણ કલાકની જહેમત બાદ આગને કાબુમાં લેવામાં આવી હતી જો કે જાનહાની ટળી હતી.